Ευρωπαϊκό Δημοκρατικό Κόμμα

Το Ευρωπαϊκό Δημοκρατικό Κόμμα (Ε.Δ.Κ.) (αγγ. European Democratic Party, EDP) είναι κεντρώο ευρωπαϊκό πολιτικό κόμμα που υποστηρίζει την Ευρωπαϊκή ολοκλήρωση. Ιδρύθηκε το 2004. Πρόεδρος του κόμματος είναι ο Φρανσουά Μπαϊρού.

Το κόμμα συμπεριλαμβάνει 19 εθνικά κόμματα από 17 ευρωπαϊκές χώρες. Εκπροσωπείται στο Ευρωπαϊκό Κοινοβούλιο από 9 ευρωβουλευτές, οι οποίοι συμμετέχουν στην πολιτική ομάδα Ανανεώστε την Ευρώπη.

Ιστορικό
Τον Απρίλιο του 2004, κατά τη διάρκεια συναντήσεων μεταξύ εκπροσώπων ορισμένων κομμάτων μελών του Ευρωπαϊκού Λαϊκού Κόμματος, με πρωτοβουλία του Φρανσουά Μπαϊρού, προέδρου της Ένωσης για τη Γαλλική Δημοκρατία, και του Φραντσέσκο Ρουτέλι, προέδρου του κόμματος Δημοκρατία και Ελευθερία - Η Μαργαρίτα, τέθηκαν τα θεμέλια για την οικοδόμηση ενός νέου ευρωπαϊκού κόμματος, σε αντίθεση με τον αυξανόμενο ευρωσκεπτικισμό.

Στις 17 Ιουνίου 2004, ο Μπαϊρού και ο Ρουτέλι ανακοίνωσαν, σε κοινή συνέντευξη Τύπου στο Ευρωπαϊκό Κοινοβούλιο, ότι θα ιδρύσουν ένα νέο ευρωπαϊκό κόμμα με πρότυπο το Δημοκρατικό Κόμμα των Ηνωμένων Πολιτειών.

Κατά τη Συντακτική Γενική Συνέλευση της 13ης Ιουλίου 2004, ο Ρομάνο Πρόντι, τότε απερχόμενος Πρόεδρος της Ευρωπαϊκής Επιτροπής, διορίστηκε επίτιμος πρόεδρος του κόμματος, ενώ ο Μπαϊρού και ο Ρουτέλι ανέλαβαν την προεδρία.

Στις 9 Δεκεμβρίου 2004 πραγματοποιήθηκε στις Βρυξέλλες το Ιδρυτικό Συνέδριο του Ευρωπαϊκού Δημοκρατικού Κόμματος.

Μετά τις ευρωεκλογές του 2004, το κόμμα σχημάτισε μια κοινή ευρωπαϊκή κοινοβουλευτική ομάδα με το Κόμμα Συμμαχίας Φιλελευθέρων και Δημοκρατών για την Ευρώπη που ονομαζόταν Συμμαχία Φιλελευθέρων και Δημοκρατών για την Ευρώπη (ALDE). Μετά τις ευρωεκλογές του 2009, οι βουλευτές του Δημοκρατία και Ελευθερία - Η Μαργαρίτα δεν προσχώρησαν στην Συμμαχία Φιλελευθέρων και Δημοκρατών για την Ευρώπη αλλά στην Προοδευτική Συμμαχία Σοσιαλιστών και Δημοκρατών.

Μέλη
 Χώρα  Κόμμα  Πολιτική ομάδα  ΕυρωπαϊκόΚοινοβούλιο ΕθνικάΚοινοβούλια Άγιος Μαρίνος Μελλοντική Δημοκρατία{{small|Repubblica Futura}}
| -
| Εκτός Ε.Ε.  Αυστρία Φόρουμ Πολιτών Αυστρίας -   Βέλγιο Οι Δεσμευμένοι Ανανεώστε την Ευρώπη   Γαλλία Δημοκρατικό Κίνημα Ανανεώστε την Ευρώπη   Γερμανία Ελεύθεροι Ψηφοφόροι Ανανεώστε την Ευρώπη   Ελλάδα Δημοκράτες - Προοδευτικό Κέντρο - Ιρλανδία Ανεξάρτητη Ιρλανδία Ανανεώστε την Ευρώπη   Ισπανία Βασκικό Εθνικιστικό Κόμμα Ανανεώστε την Ευρώπη   Συνασπισμός Καναρίων Νήσων -   Δέσμευση για τη Γαλικία -   Ιταλία Ιτάλια Βίβα -   Κροατία Λαϊκό Κόμμα – Μεταρρυθμιστές -   Κύπρος Άλμα - Πολίτες για την Κύπρο -   Μάλτα Μομέντουμ -   Ουγγαρία Λαϊκό Κόμμα της Ουγγαρίας -   Ολλανδία 50PLUS -   Πολωνία Συμμαχία Δημοκρατών -   Πορτογαλία Μαζί για το Λαό -   Τσεχία Γερουσιαστής 21 -  

Παραπομπές

Εξωτερικοί σύνδεσμοι
Επίσημος ιστότοπος

Κατηγορία:Πανευρωπαϊκά πολιτικά κόμματα
Κατηγορία:Πανευρωπαϊκά φιλελεύθερα κόμματα